CELEX: 62019TN0314
Language: et
Date: 2019-05-22 00:00:00
Title: kohtuasi T-314/19: 22. mail 2019 esitatud hagi — Fundación Tecnalia Research & Innovation versus komisjon

8.7.2019   
            
            
               ET
            
            
               Euroopa Liidu Teataja
            
            
               C 230/64
            
         
      22. mail 2019 esitatud hagi — Fundación Tecnalia Research & Innovation versus komisjon
      (kohtuasi T-314/19)
      (2019/C 230/77)
      Kohtumenetluse keel: hispaania
      
         Pooled
      
      
         Hageja: Fundación Tecnalia Research & Innovation (Donostia-San Sebastián, Hispaania) (esindajad: advokaadid P. Palacios Pesquera ja M. Ríus Coma)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada vastuvõetavaks käesolev hagi ja selles esitatud tühistamisväited;
               
            
                  —
               
               
                  rahuldada hagis esitatud tühistamisväited ja seetõttu:
                  
                              a)
                           
                           
                              Tunnistada, et puudub alus lõpetada projekt BreadGuard ja seetõttu tuleb lõpetada kõnealune pooltevaheline menetlus.
                           
                        
                              b)
                           
                           
                              Teise võimalusena kohustada komisjoni maksma TECNALIA-le tegelikult tehtud töödele vastavad summad ja hoiduma tagasi nõudmast abi summasid, mida TECNALIA sai projekti BreadGuard rakendamiseks.
                           
                        
                              c)
                           
                           
                              Kolmanda võimalusena tühistada lõpetamise otsus ja kohustada avama uuesti pooltevaheline menetlus, kuni TECNALIA poolt hagiavalduses täheldatud ja esile toodud puudused on kõrvaldatud.
                           
                        
                              d)
                           
                           
                              Igal juhul tunnistada, et mingil juhul ei tule järeldada, et TECNALIA on toime pannud tõsise kutsealase rikkumise.
                           
                        
            
                  —
               
               
                  mõista kohtukulud välja Euroopa Liidu teadusuuringute ja innovatsiooni peadirektoraadilt.
               
            
         Väited ja peamised argumendid
      
      Käesolev hagi on esitatud projekti FP7-KBBE-2013-613647 BREADGUARD toetuslepingu pooltevahelise menetluse lõpetamise vastu, mille kohta esitati Request for Redress, mis jäeti rahuldamata 22. märtsi 2019. aasta kirjaga.
      Hagi põhjenduseks esitab hageja viis väidet.
      
                  1.
               
               
                  Esimene väide, et TECNALIA ei ole jätnud toetuslepingut täitmata
                  
                              —
                           
                           
                              Sellega seoses väidetakse, et toetuslepingut on valesti kohaldatud, kuna selles heidetakse süüks nimetatud lepingu artiklite II.38.1.b), II.38.1.c), II.38.1.f) ja II.38.1.l) rikkumist, kuna TECNALIA ei ole rikkunud kõnealuse toetuslepingu sisu ühegi lõpetamisotsuses süüks arvatud rikkumisega seoses.
                           
                        
            
                  2.
               
               
                  Teine väide, et toetuslepingu artiklit II.38 on valesti kohaldatud
                  
                              —
                           
                           
                              Sellega seoses väidetakse, et toetuslepingu artiklit II.38.1.l) on valesti kohaldatud seoses järeldusega, et TECNALIA on toime pannud tõsise kutsealase rikkumise.
                           
                        
            
                  3.
               
               
                  Kolmas väide, et toetuslepingu II lisa artiklit II.38.1.l) on valesti kohaldatud
                  
                              —
                           
                           
                              Sellega seoses väidetakse, et toetuslepingu artiklit II.38 on valesti kohaldatud, et lõpetada projekt BreadGuard, tunnistades konsortsiumi tervikuna vastutavaks.
                           
                        
            
                  4.
               
               
                  Neljas väide, et on rikutud toetuslepingu II lisa artiklit II.23.5
                  
                              —
                           
                           
                              Sellega seoses viidatakse projekti BreadGuard toetuslepingu II lisa sisu rikkumisele, kuna Euroopa Komisjon ei ole edastanud nende sõltumatute ekspertide nimesid, kes kinnitasid ekspertaruandeid, mille põhjal vaidlustatud otsus tehti, mistõttu TECNALIA ei saanud neid aruandeid vaidlustada.
                           
                        
            
                  5.
               
               
                  Viies väide, et asjaolude tunnistamine ühe toetusesaaja poolt ei ole asjassepuutuv
                  
                              —
                           
                           
                              Sellega seoses väidetakse, et Kasseli Ülikooli kui projektide BreadGuard ja FoodWatch ühe toetusesaaja järeldused pooltevahelise menetluse kohta ei ole asjassepuutuvad.